17. ΝΟΜΟΘΕΤ. ΔΙΑΤΑΓΜΑ υπ’ αριθ. 295 της 23/25 Σεπτ. 1969 (ΦΕΚ Α΄ 194) Περί καθορισμού παγίων αποδοχών εις τους Μητροπολίτας Δωδεκανήσου και παροχής οικονομικής ενισχύσεως λόγω χρονίας νόσου και γήρατος. Άρθρ.1.–Εις τους εν ενεργεία Μητροπολίτας των Ιερών Μητροπόλεων Δωδεκανήσου καταβάλλονται αποδοχαί ίσαι προς τας εκάστοτε αποδοχάς του Συμβούλου του Συμβουλίου της Επικρατείας. 2.Αρχιερεύς Δωδεκανήσου, παραιτούμενος, ως μη δυνάμενος να εκτελή τα ποιμαντορικά αυτού καθήκοντα, ένεκεν χρονίας νόσου ή γήρατος, λαμβάνει ισοβίως μηνιαίαν οικονομικήν ενίσχυσιν ίσην προς τας εκάστοτε αποδοχάς των εν ενεργεία Αρχιερέων. 3.Αρχιερεύς Δωδεκανήσου, αποβαλλόμενος της Μητροπόλεως αυτού μετά οριστικήν καθαίρεσιν από του αξιώματος της αρχιερωσύνης ή καταδίκην αυτού εις ισόβιον αργίαν ή έκπτωσιν από του θρόνου, λαμβάνει τα 2/3 των αποδοχών των εν ενεργεία Αρχιερέων. 4.Η προκαλουμένη εκ της εφαρμογής του παρόντος δαπάνη βαρύνει τον Κρατικόν Προϋπολογισμόν. 5.Πάσα αναγκαία λεπτομέρεια δια την εφαρμογήν των διατάξεων του παρόντος θέλει ρυθμισθή δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών, δημοσιευομένης εις την Εφημερίδα της Κυβερνήσεως. Άρθρ.2.–Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 33.Α.ε.14-17 Αρχιερείς 124 